Mu kibinja L Uganda eggulawo ne Cape Verde ku bugenyi mu kibuga Pria wakati wa June 9 ne 11, omupiira Micho gw'agamba nti mukulu nnyo beetaga okuguwangula oba waakiri okugufunamu akabonero kubanga ne bannyinimu si bangu ewaabwe era Cranes yetaaga okwetegeka obulungi.
Okutuukiriza kino, Uganda egenda kuzannya egy’okwegezaamu ebiri nga tennattunka na Cape Verde.
Egenda kusooka kwegezaamu ne Ethiopia nga June 3 mu kibuga Addis Ababa w'enaava okwolekera ekibuga Dakar ekya Senegal era yeegere ne bannyinimu nga June 6 nga tebanneeyongerayo Cape Verde.
Ttiimu yaakundika okutendekebwa nga May 20 okumala ennaku 6 balyoke bayingire enkambi gye bajja okumalamu ennaku 4.
Abalala abali mu kibinja ne Uganda ne Cape Verde ye; Tanzania ne Lesotho era omuwanguzi waakuyitamu butereevu okuzannya mu z’akamalirizo mu January wa 2019.
Uganda enoonya kuzannya mu mpaka zino omulundi ogw’omuddiring'anwa oluvannyuma lw’okwetaba mu z’abadde e Gabon ku ntandikwa y’omwaka guno n'etava mu kibinja D mwe yabadde ne Misiri, Ghana ne Mali.
lug_Latn lug_Latn lug_Latn lug_Latn lug_Latn lug_Latn